એક લાખથી વધુ લોકો આ પ્રસંગના સાક્ષી બન્યા હતા, જેમણે નવયુગલોને આર્શીવાદ આપ્યા હતા. નવયુગલોને શ્રીજીની પ્રતિમા સહિત કુલ 49 વસ્તુઓ ભેટમાં આપવામાં આવી હતી. આ પ્રસંગે રક્તદાન કેમ્પ, બેટી બચાવો જેવા કાર્યક્રમ કરીને તેમાં અવેરનેસ લાવવાનો પ્રયાસ પણ કરાયો હતો. આ સમૂહલગ્નમાં વિવિધતા લાવવાનો પ્રયાસ કરાયો છે. વર્ષો જૂની ગ્રામ્ય સંસ્કૃતિનાં દર્શન થાય એ વાતને ધ્યાને રાખી તમામ વરરાજાને પરંપરાગત પોશાક આંગીમાં જ માંડવામાં લાવવામાં આવ્યા છે. 2000 યુવાનોનું ગ્રુપ ગ્રામ્ય વિસ્તારમાં આહીર જે પહેરવેશ ધારણ કરે છે તે સફેદ ચોરણી અને પહેરણમાં આવ્યા છે. જે કેસરી અને લીલા સાફા સાથે આવ્યા હોવાથી અશોક ચક્ર સાથે રાષ્ટ્રધ્વજનું દૃશ્ય જોવા મળે છે.